Държавен вестник, бр. 40, 2021 г., стр. 71

БРОЙ  40	
Д Ъ Р Ж А В Е Н  В Е С Т Н И К 	
СТР.  71  
(3) Българската народна банка извършва 
оценка и при необходимост променя на три-
месечна основа нивото на антицикличния 
буфер за банките в страната, като отчита:
1. референтния индикатор, изготвен в съ-
ответствие с ал. 2;
2. принципите на ЕССР относно прецен-
ката за подходящото ниво на антицикличния 
буфер, насоките по отношение на променливи 
параметри, които показват натрупването на 
системни рискове, включително количестве-
ните критерии, които показват, че буферът 
следва да бъде запазен, променен или прила-
гането му да бъде изцяло прекратено, както 
и други препоръки на ЕССР за определяне 
на нивото на буфера;
3. други променливи параметри, които БНБ 
е преценила, че са подходящи за отразяване 
на цикличния системен риск.
(4) Българската народна банка определя 
нивото на антицикличния буфер, приложим 
към кредитни рискови експозиции в Република 
България като процент между 0 % и 2,5 % от 
общата сума на тези експозиции, калибри-
ран на интервали, кратни на 0,25 процентни 
пункта. Въз основа на оценката по ал. 3 БНБ 
може да определи ниво на антицикличния 
буфер над 2,5 % от общата сума на рисковите 
експозиции.
(5) Когато БНБ определи за първи път ниво 
на антицикличния буфер, различно от нула, 
или когато го увеличава, посочва и датата, от 
която всяка банка прилага увеличения буфер. 
Тази дата е не по-късно от 12 месеца след 
оповестяването на увеличения буфер съгласно 
ал. 7. Ако тази дата е преди изтичането на 
12-месечния срок, БНБ обосновава това със 
съответните извънредни обстоятелства.
(6) Ако БНБ намали съществуващото ниво 
на антицикличния буфер, тя определя и пе-
риод, през който не се очаква повишаване на 
буфера. Този период не е обвързващ за БНБ.
(7) Българската народна банка оповестя-
ва на официалната си страница в интернет 
определеното за тримесечието ниво на анти-
цикличния буфер. Оповестяването включва 
най-малко следните данни:
1. приложимото ниво на антицикличния 
буфер;
2. съответното съотношение на кредитите 
към БВП, както и неговото отклонение от 
дългосрочния тренд;
3. референтния индикатор, изчислен в 
съответствие с ал. 1;
4. обосновка за нивото на буфера;
5. при увеличаване на нивото на буфе-
ра – датата, от която банките прилагат уве-
личеното ниво на буфера при изчисляването 
на специфичния за всяка банка размер на 
антицикличния капиталов буфер;
6. когато датата по т. 5 е преди изтичане 
на 12 месеца след датата на оповестяването 
съгласно тази алинея – позоваване на извън-
редните обстоятелства, които оправдават този 
по-кратък срок за прилагане;
7. при намаляване нивото на буфера – пе-
риода, през който не се очаква повишаване 
на буфера, заедно с обосновка за този период.
(8) Българската народна банка съгласува 
момента на оповестяването по ал. 7 с опре-
делените органи на другите държави членки.
(9) Българската народна банка уведомява 
ЕССР при промяна на нивото на антицик- 
личния буфер, както и за данните по ал. 7.
Изчисляване на специфичното за банката ниво 
на антицикличния капиталов буфер
Чл. 6. (1) Специфичното за банката ниво на 
антицикличния капиталов буфер се прилага 
по отношение на класовете експозиции по 
чл. 112, букви „ж“ – „р“ от Регламент (ЕС) 
№ 575/2013, които подлежат на:
1. капиталови изисквания за кредитен риск 
съгласно част трета, дял втори от Регламент 
(ЕС) № 575/2013; или
2. капиталови изисквания за специфичен 
риск съгласно част трета, дял четвърти, глава 
втора от Регламент (ЕС) № 575/2013 или за 
допълнителния риск от неизпълнение и до-
пълнителния миграционен риск съгласно част 
трета, дял четвърти, глава пета от Регламент 
(ЕС) № 575/2013, когато експозицията е част 
от търговския портфейл; или
3. капиталови изисквания съгласно част 
трета, дял втори, глава пета от Регламент 
(ЕС) № 575/2013, когато експозицията е се-
кюритизираща позиция.
(2) Специфичното за банка ниво на ан-
тицикличния капиталов буфер представлява 
среднопретеглената стойност на нивата на 
антицикличния буфер, които се прилагат в 
юрисдикциите, в които са експозициите по 
ал. 1, или които се прилагат в съответствие 
с  чл. 8, ал. 1 и 2.
(3) Среднопретеглената стойност по ал. 2 
се изчислява, като капиталовите изисквания 
за кредитен риск, изчислени за експозициите 
по ал. 1 в относимите юрисдикции, се умно-
жават с приложимите нива на антицикличен 
буфер за тези юрисдикции и получените про-
изведения се събират. Получената сума се 
разделя на общите капиталови изисквания 
за експозициите по ал. 1.
(4) Когато орган от държава членка или 
от трета държава е определил ниво на анти-
цикличния буфер, по-високо от 2,5 % от об-
щата сума на рисковите експозиции, банките, 
лицензирани в Република България, прила-
гат ниво на антицикличния буфер в размер 
2,5 % от сумата на експозициите по ал. 1 в 
тази държава, освен когато БНБ е признала 
определеното ниво на буфера.